หุ้น24 พ.ย.ปิดบวก3.63จุด
หุ้น 24 พ.ย.ปิดที่ 980.50 จุด เพิ่มขึ้น 3.63 จุด มูลค่าซื้อขาย 16,104.87 ล้านบาท
30 ต.ค. 2565

หุ้น 24 พ.ย.ปิดที่ 980.50 จุด เพิ่มขึ้น 3.63 จุด มูลค่าซื้อขาย 16,104.87 ล้านบาท




ดัชนีหุ้นวันที่ 24 พ.ย.ปิดที่ 980.50 จุด เพิ่มขึ้น 3.63 จุด (+0.37%) แตะระดับสูงสุด 982.44 จุด และต่ำสุด 975.72 จุด มูลค่าการซื้อขาย 16,104.87ล้านบาท
น.ส.ธีรดา ชาญยิ่งยงค์  ผู้ช่วยผู้อำนวยการอาวุโส บล.ฟิลลิป (ประเทศไทย) เปิดเผยว่า ดัชนีหุ้นวันนี้ยังคงแกว่งตัวตามตลาดหุ้นต่างประเทศเป็นหลัก เพราะช่วงเช้าก็เคลื่อนตัวอยู่ในแดนลบตามความกังวลเรื่องการตอบรับความต้องการซื้อพันธบัตรเยอรมันน้อย ซึ่งทำให้นักลงทุนกังวลว่าประเทศที่เข้มแข็งยังได้ผลกระทบต่อเรื่องหนี้ด้วย
อย่างไรก็ตาม ดัชนีสามารถฟื้นตัวได้ในช่วงบ่ายและท้ายตลาดปิดในแดนบวกได้เหมือนตลาดเพื่อนบ้านเช่นกัน ซึ่งเป็นไปตามตามดัชนียุโรปและดัชนีดาวน์โจนส์ล่วงหน้าที่เปิดในแดนบวก อาจเป็นเพราะตลาดรับรู้ข่าวเรื่องเยอรมันไปหมดแล้ว
สำหรับการเคลื่อนไหวหุ้นวันที่ 25 พ.ย. คงไม่แตกต่างจากวันนี้ที่ดัชนีจะเคลื่อนไหวในกรอบแคบ จะขึ้นหรือลงก็ไม่ได้ เพราะไม่มีปัจจัยการลงทุนที่ชัดเจน ทำให้ดัชนีเคลื่อนไหวในกรอบจำกัด ประกอบกับปริมาณซื้อขายรายวันเบาบางมาก ซึ่งสะท้อนให้เห็นว่า นักกลงทุนยังไม่มีความไว้ใจในสถานการณ์วิกฤตหนี้ของยุโรป โดยเฉพาะของประเทศอิตาลี
ขณะที่แม้สัปดาห์หน้า ปัจจัยในประเทศจะมีเรื่องการประชุมของคณะกรรมการนโยบายการเงิน (กน..) ซึ่งคาดว่าจะมีการปรับลดอัตราดอกเบี้ยลง แต่คงไม่ส่งผลต่อตลาดเท่าที่ควร 
ดังนั้น กลยุทธ์การลงทุนช่วงนี้ คือควรรอดูสถานการณ์ที่ชัดเจนก่อน และลงทุนในหุ้นเพียง 25% ของพอร์ต ส่ววนและเลือกเก็งกำไรในหุ้นแบบรายตัวตามข่าวเท่านั้น แต่นักลทุนก็ต้องระมัดระวังการลงทุนและดูจังหวะเข้า-ออกให้ดี
หลักทรัพย์ที่มีมูลค่าการซื้อขายสูงสุด 5 อันดับ ได้แก่PTTGC  มูลค่าการซื้อขาย 1,144 ล้านบาท ปิด 63.00 บาท เพิ่มขึ้น 0.25 บาท (+0.40%)     JAS         มูลค่าการซื้อขาย  905 ล้านบาท ปิด  1.98 บาท เพิ่มขึ้น 0.08 บาท (+4.21%)     CPF        มูลค่าการซื้อขาย  721 ล้านบาท ปิด  30.75 บาท เพิ่มขึ้น 0.50 บาท (+1.65%)      KBANK  มูลค่าการซื้อขาย 649 ล้านบาท ปิด  112.50 บาท เพิ่มขึ้น 0.50บาท (+0.45%)      IVL          มูลค่าการซื้อขาย 629 ล้านบาท ปิด  30.50 บาท เพิ่มขึ้น 0.75 บาท (+2.52%)